laion/Wikipedia-Exotic huggingface dataset:
নৈশভোজ

নৈশভোজ (ইংরেজি: Dinner) বিভিন্ন পশ্চিমা সংস্কৃতিতে দিনের সবচেয়ে ভারী এবং সর্বাধিক গুরুত্বপূর্ণ খাবারকে বোঝায়, যা অনেক পশ্চিমারা সাধারণত সন্ধ্যায় খেয়ে থাকে। ঐতিহাসিকভাবে দিনের এই ভারী খাবারটি মধ্যাহ্নের সময়ে খাওয়া হতো এবং পশ্চিমা সংস্কৃতিতে, বিশেষ করে উচ্চবিত্তদের মাঝে এটি ডিনার বলে পরিচিত ছিল। পরবর্তীতে শব্দটি ধীরে ধীরে ১৬তম থেকে ১৯তম শতকের দিকে স্থানান্তরিত হয়েছিল। তবে সংস্কৃতির বৈচিত্রতার উপর নির্ভর করে "ডিনার" শব্দটির বিভিন্ন অর্থ হতে পারে এবং দিনের যে কোনো সময় যে কোনো পরিমাণে গৃহীত খাবারের অর্থ বোঝাতে পারে। নির্দিষ্টভাবে এটি এখনো মাঝে মাঝে দুপুরে বা বিকেলের প্রথম দিকে বিশেষ কোনো অনুষ্ঠানে, যেমন ক্রিসমাস ডিনার হিসাবে খাবারের জন্য ব্যবহৃত হয়। উষ্ণ জলবায়ুর অঞ্চলগুলিতে তাপমাত্রা হ্রাসের পরে লোকেদের অধিকাংশ সময় সন্ধ্যায় নৈশভোজ গ্রহণের ঝোঁক থাকে। Dinner শব্দটি প্রাচীন ফরাসি (আনু. ১৩০০) disner (অনুবাদ: ভোজন করা) থেকে এসেছে, যেটির ব্যুৎপত্তি গ্যালো-রোম্যান্স শব্দ desjunare ("কারো উপবাস ভঙ্গ করা"), লাতিন শব্দ dis (যা কোনো ক্রিয়াকলাপের বিপরীত দিককে নির্দেশ করে) + অন্ত্য লাতিন শব্দ ieiunare ("উপবাস, ক্ষুধার্ত") থেকে হয়েছিল। রোমানীয় dejun এবং ফরাসী déjeuner এই শব্দতত্ত্বটি এখনো বজায় রেখেছে এবং কিছুটা হলেও অর্থটি বহন করছে (যেখানে স্পেনীয় desayuno এবং পর্তুগিজ desjejum একই সম্পর্কিত শব্দ হলেও অর্থগুলি প্রাতরাশের জন্য ব্যবহৃত হয়)। অবশেষে, শব্দটি দিনের ভারী প্রধান খাবারকে উল্লেখ করে স্থানান্তরিত হয়েছিল, এমনকি যদিও এটি প্রাতরাশের খাবারের (এমনকি প্রাতরাশ এবং মধ্যাহ্নভোজ উভয়) আগেই ছিল। প্রাতরাশ জলখাবার মধ্যাহ্নভোজ McMillan S (২০০১)। "What Time is Dinner?"। History Magazine। ৮ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৭।  Olver, Lynne। "Meal times"। Lynne Olver। সংগ্রহের তারিখ ২ এপ্রিল ২০১৪।  Etymology of "dinner" from Online Dictionary. Accessed November 11, 2009. Etymology of "dine" from Online Dictionary. Accessed November 11, 2009. বাংলাদেশি পরিবারে সজ্জিত রাতের খাবার। কৃতজ্ঞতাজ্ঞাপনপূর্বক নৈশভোজ। ক্রিসমাসের নৈশভোজের খাবার। বিমানে সান্ধ্যকালীন খাবার। জাপানি নৈশভোজের খাবার। নোভেলীয় রন্ধনশৈলীর রাতের খাবার। জার্মানি নৈশভোজের জন্য ক্যাসাউলেট। রেস্তোরাঁয় পরিবেশিত গরুর মাংসের স্টেক। এসটিএস-১২৯ চলাকালীন আইএসএস-এর মহাআকাশে একটি নৈশভোজ। উইকিঅভিধানে নৈশভোজ শব্দটি খুঁজুন। উইকিউক্তিতে নৈশভোজ সম্পর্কিত উক্তির সংকলন রয়েছে। উইকিমিডিয়া কমন্সে নৈশভোজ সংক্রান্ত মিডিয়া রয়েছে। উইকিবইয়ের রান্নার বইগুলোতে নিম্নের বস্তুটির ওপর রেসিপি রয়েছে: নৈশভোজ
জলখাবার

জলখাবার বা নাস্তা হলো এক প্রকার খাদ্য, যা সাধারণত নিয়মিত খাদ্যগুলির থেকে পরিমাণে কম হয়ে থাকে। ঐতিহ্যগতভাবে বেশিরভাগ জলখাবারই বাড়িতে সহজলভ্য উপাদানগুলি দিয়েই প্রস্তুত করা হয়ে থাকে। প্রায়শই ফল, বাদাম, স্যান্ডউইচ, লুচি, কচুরি, ক্যান্ডি ইত্যাদি জলখাবার হিসাবে খাওয়া হয়ে থাকে। জনসাধারণের সুবিধার্থে বিভিন্ন দোকানে প্যাকেটজাতকৃত জলখাবার বিপণন করা হয়ে থাকে। জলখাবার সাধারণত হালকা, বহনযোগ্য এবং পরিতৃপ্তজনক হিসাবে তৈরি করা হয়ে থাকে। প্রক্রিয়াজাতকৃত জলখাবার এক ধরনের সহজলভ্য খাবার হিসাবে তৈরি করা হয়, যেগুলো দ্রুত নষ্ট হয়না এবং সহজেই বহন করা যায়। এগুলিতে প্রায়শই অধিক মিষ্টি এবং আকর্ষণীয় উপাদান যেমন চকোলেট, চীনাবাদাম দেওয়া হয় এবং বিভিন্ন স্বাদবর্ধক যুক্ত করা হয়। বিভিন্ন পানীয় যেমন কফি সাধারণত খাবার বিবেচনা করা হয় না, যদিও এগুলি জলখাবারজাতীয় খাদ্যের সাথে বা তার পরিবর্তে পান করা হয়ে থাকে। শোয়ার আগে বা রাতে ঘুমানোর কিছুক্ষণ আগে যে জলখাবার গ্রহণ করা হয়, তা "শয়নকালীন জলখাবার" বলা যেতে পারে। স্বাস্থ্যকর জলখাবার হচ্ছে সেগুলি, যেগুলিতে পর্যাপ্ত ভিটামিন, কম মাত্রার চর্বি, চিনি এবং সোডিয়াম আছে। স্বাস্থ্যকর নাস্তাগুলির মধ্যে রয়েছে: সেদ্ধ ডিম ফলমূল ও শাকসবজি চর্বিহীন পনির চর্বিহীন মাংস স্বল্প চর্বিযুক্ত দুগ্ধজাত পণ্য বাদাম গোটা শস্যযুক্ত খাবার হেল্থ কানাডার মতো সরকারি সংস্থাটি উচ্চ-ক্যালরিযুক্ত ও স্বল্প-পুষ্টিকর জাঙ্ক ফুডের বদলে ফলমূল, শাকসবজি, বাদাম এবং খাদ্যশস্যের মতো অধিক স্বাস্থ্যকর, প্রাকৃতিক জলখাবার গ্রহণের পরামর্শ দেয়। ২০১০ সালের একটি সমীক্ষায় দেখা গিয়েছিল যে, মার্কিন যুক্তরাষ্ট্রে শিশুরা প্রতিদিন গড়ে ৬ বার জলখাবার গ্রহণ করে, যা ১৯৭০-এর দশকের আমেরিকান শিশুদের তুলনায় প্রায় দ্বিগুণ। এছাড়াও সমীক্ষাটিতে বোঝা যায় যে, ১৯৭০-এর দশকের মার্কিন শিশুদের তুলনায় ২০১০-এর দশকে শিশুরা খাদ্য হিসাবে প্রতিদিন প্রায় ৫৭০ ক্যালোরি অধিক গ্রহণ করছে। বড়া কাটলেট চটপটি পুরি ভাজি হালিম সিঙাড়া চিজবার্গার বড়া পাও বান কাবাব ফুচকা মেদু বড়া চিজকেক আইসক্রিম নুন চা আলুর দম চকোলেট ছোলা ভাটোরা আলু টিক্কি পাপড়ি চাট বাটাটা বড়া শাহী টুকরা লোকমা শিক কাবাব চাপলি কাবাব সুতি কাবাব ডাবল চিজবার্গার ভুট্টার খই শাহী টুকরা ফুচকা বড়া পাও স্নিকার্স ব্র্যান্ডের একটি চকোলেট বার চকোলেট চিপ কুকি ফল আলুর চিপস কুলফি ডোনাট একটি ব্লুবেরি মাফিন প্যারাকী চিজকেক নুন চা প্রাতরাশ মধ্যাহ্নভোজ নৈশভোজ "Snack"। Dictionary.com। সংগ্রহের তারিখ ১৩ মার্চ ২০১১।  Lat, Jeff (৭ সেপ্টেম্বর ২০১৫)। "Sweet Snacks"।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) "What Are Healthy Snacks?"। California After School Resource Center। ১৯ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০২০।  "Say Yes to Healthy Snacks!"। Illinois Early Learning Project। ২৬ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৮।  "Smart Snacking - Canada's Food Guide"। Health Canada। সংগ্রহের তারিখ ১৩ মার্চ ২০১১।  "New Trend Shows Kids Snacking Every Few Hours"। NPR.org। সংগ্রহের তারিখ ১১ মার্চ ২০১০।  "American Diet Then and Now: How Snacking Is Expanding the Country's Waistline - ABC News"। ABC News। সংগ্রহের তারিখ ২০ ফেব্রুয়ারি ২০১৬।  উইকিমিডিয়া কমন্সে জলখাবার সংক্রান্ত মিডিয়া রয়েছে।
কামাল উদ্দিন আহমেদ

কামাল উদ্দিন আহমেদ(১৯২১–২০০৪) বাংলাদেশী বিজ্ঞানী ও শিক্ষাবিদ। বাংলাদেশ বিজ্ঞান একাডেমির ফেলো ও ঢাকা বিশ্ববিদ্যালয়ে প্রাণরসায়ন বিভাগের প্রতিষ্ঠাতা। ২১ ডিসেম্বর ১৯২১ সালে চট্টগ্রাম জেলার গহিরায় জন্মগ্রহণ করেন। ঢাকা বিশ্ববিদ্যালয়ের রসায়ন বিভাগ থেকে বি.এস.সি ও এম.এস.সি এবং ১৯৪৯ সালে যুক্তরাষ্ট্রের উইসকনসিন বিশ্ববিদ্যালয় থেকে প্রাণরসায়নে পিএইচ.ডি ডিগ্রি অর্জন করেন। ১৯৫৭ সালে ঢাকা বিশ্ববিদ্যালয়ে প্রাণরসায়ন বিভাগ প্রতিষ্ঠা করেন, ১৯৬৭ সালে ফার্মাসি বিভাগ এবং পুষ্টি ও খাদ্য বিজ্ঞান ইনস্টিটিউট চালু হয় তার উদ্যেগ এ চালু হয়। ১৯৮৪ সালে ঢাকা বিশ্ববিদ্যালয় থেকে অবসর গ্রহণ করেন। সাভারে বাংলাদেশ ভেষজ ঔষুধ ইনস্টিটিউট ও পুষ্টি এবং সামাজিক উন্নয়ন ইনস্টিটিউট প্রতিষ্ঠা করেন। ১৯৯৬ সালে তিনি ঢাকা বিশ্ববিদ্যালয়ে প্রাণচিকিৎসা গবেষণা সেন্টার স্থাপন করেন এবং গবেষণা প্রতিষ্ঠানে পরিচালক হিসেবে কর্মরত ছিলেন। বাংলাদেশ কৃষি বিশ্ববিদ্যালয়ের উপাচার্য হিসেবেও দায়িত্ব পালন করেন। বাংলাদেশ বিজ্ঞান একাডেমি প্রতিষ্ঠার ক্ষেত্রেও তাঁর অগ্রণী ভূমিকা ছিল এবং সংস্থার সভাপতি দায়িত্ব ছিলেন। উল্লেখযোগ্য অবদান হচ্ছে ১৯৬২-৬৪ ভিটামিন ‘এ’ অভাবজনিত অন্ধত্বরোধে শক্তিশালী ভিটামিন ‘এ’ ক্যাপসুল বিতরণ পরিকল্পনা করেন আয়োডিনের অভাব দূরীকরণের লক্ষ্যে বাংলাদেশের জনগণের মধ্যে আয়োডিনসমৃদ্ধ লবণের প্রবর্তন তাঁর অপর একটি অবদান। বিভিন্ন আবিষ্কার প্রায় দুই শতাধিক জাতীয় ও আন্তর্জাতিক সাময়িকীতে প্রকাশিত হয়েছে যেমন খেসারি ডাল বিষাক্ততা থেকে সৃষ্ট স্নায়ুতন্ত্রের রোগ নিউরোলেথিরিজম প্রতিরোধে ভিটামিন ‘সি’-এর ভূমিকা; চাইনিজ রেস্তোরাসমূহে ব্যবহূত মোনোসোডিয়াম গ্লুটামেটের (টেস্টিং সল্ট) প্রভাব সরিষার তেলে বিদ্যমান এ্যালাইল আইসোথায়োসায়ানেটর প্রভাবে গলগন্ডজাতীয় রোগের সম্ভাবনা; ভিটামিন এ, লৌহ এবং আয়োডিনের অভাবজনিত সমস্যাবলির মধ্যকার সম্পর্ক এবং আর্সেনিকোসিসের কারণ ও তার প্রতিকার। ৪ জুলাই ২০০৪ সালে ঢাকায় তাঁর মৃত্যু হয় মো. আনোয়ার হোসেন (২০১২)। "আহমদ, কামালউদ্দিন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "In memoriam: Professor Kamaluddin Ahmad (1921–2004)"। Food and Nutrition Bulletin। ২৬ (১): ১৬৪। ২০০৫। ডিওআই:10.1177/156482650502600115।  "ঢাবি অধ্যাপক কামাল উদ্দিন আহমেদ স্মারক বক্তৃতা অনুষ্ঠিত"। সংগ্রহের তারিখ ৮ জুন ২০২০।  "Scientific symposium on Professor Kamal opens in the city"। bdnews24.com। ২ জুলাই ২০০৫।  "Nutrition & Biochemical Sciences for the Benefit of Mankind"। International Centre for Diarrhoeal Disease Research, Bangladesh। ২০ এপ্রিল ২০১১। ১১ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।
কনরাড রুকস

কনরাড রুকস (১৫ ডিসেম্বর, ১৯৩৪ ক্যানসাস সিটি, মিজুরিতে – ২৭ ডিসেম্বর, ২০১১ ম্যাসাচুসেট্‌সে) একজন আমেরিকান লেখক, পরিচালক ও প্রযোজক ছিলেন তার জন্য সর্বাধিক পরিচিত হেরমান হেসের উপন্যাস সিদ্ধার্থ ১৯৭২ সালের শুট স্বাঙ্গীকরণ এর জন্য। বুকস এভন পণ্য প্রসাধনীর একজন উত্তরাধিকারী ছিলেন, প্রতিষ্ঠাতা সভাপতি ছিলেন তার বাবা রাসেল রুকস। যার বিখ্যাত বাক্য "ডিং ডং এভন কলিং"। ১৯৭২ সালে মুক্তিপ্রাপ্ত সিদ্ধার্থ চলচ্চিত্রে তিনি পরিচালক ছিলেন। যাতে শশী কাপুর অভিনয় করেছেন। তিনি রাশিয়ান অভিনেত্রী জিনা র্যাচেভস্কিকে বিয়ে করেছিলেন এবং দাম্পত্যজীবনে তাদের একটি পুত্র আলেকজান্ডার (১৯৫৮-) এবং একটি কন্যা রিহা (১৯৬৬-)। পরে তিনি ভারতীয় পরিচালক ও চিত্রনাট্যকার পামেলা রুকসের সাথে বিবাহে আবদ্ধ হন এবং তাদের পুত্র রায়ান রুকস। ১৯৮৫ সালে তাদের বিবাহবিচ্ছেদ ঘটে। Craig, Marine (৪ জুন ১৯৯৯)। ""Chappaqua': A drug odyssey from 1966"। SFGate.com। সংগ্রহের তারিখ ১১ আগস্ট ২০১৬।
ডাল্টন কনিংহাম

ডাল্টন প্যারি কনকি কনিংহাম (ইংরেজি: Dalton Conyngham; জন্ম: ১০ মে, ১৮৯৭ - মৃত্যু: ৭ জুলাই, ১৯৭৯) নাটাল উপনিবেশের ডারবান এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের শুরুরদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল, ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন কনকি কনিংহাম নামে পরিচিত ডাল্টন কনিংহাম। ১৯২১-২২ মৌসুম থেকে ১৯৩০-৩১ মৌসুম পর্যন্ত ডাল্টন কনিংহামের প্রথম-শ্রেণীর খেলোয়াড়ী জীবন চলমান ছিল। মহান যুদ্ধের পরপরই নাটাল দলের প্রধান চালিকাশক্তি ছিলেন। ১৯২১-২২ মৌসুমে ডানহাতি মিডিয়াম পেস বোলার হিসেবে নাটালের পক্ষে খেলতে শুরু করেন। উদ্বোধনী মৌসুমেই ছয় খেলায় ৪০ উইকেট পান। তন্মধ্যে, গ্রিকুয়াল্যান্ড ওয়েস্টের বিপক্ষে ব্যক্তিগত সেরা বোলিং পরিসংখ্যান ৫/২০ লাভ করেন। তবে, পরবর্তী মৌসুমগুলো খুব কমই সফলতার স্বাক্ষর রাখতে সক্ষম হয়েছিলেন। এরফলে, ১৯২৪-২৫ মৌসুমে দলের বাইরে চলে যেতে বাধ্য হন। ১৯২৬ সালে ট্রান্সভালের পক্ষে কয়েকটি খেলায় অংশগ্রহণের পর রোডেশিয়ায় একটি খেলায় প্রথম-শ্রেণীর ক্রিকেটে তার ব্যক্তিগত সর্বোচ্চ রানের ইনিংস খেলেন। এরপর, ১৯৩০-৩১ মৌসুমে ওয়েস্টার্ন প্রভিন্সের পক্ষে আরও দুইটি খেলায় অংশ নিয়েছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডাল্টন কনিংহাম। ১৬ ফেব্রুয়ারি, ১৯২৩ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯২২-২৩ মৌসুমে ইংল্যান্ড দল ফ্রাঙ্ক মানের নেতৃত্বে দক্ষিণ আফ্রিকা গমনে আসে। সিরিজের চূড়ান্ত খেলায় অংশ নেন তিনি। উভয় ইনিংসেই তিন রান করে অপরাজিত ছিলেন ও উভয় ইনিংসেই একটি করে উইকেট লাভ করেছিলেন। সব মিলিয়ে খেলায় ১০৩ রান খরচায় দুই উইকেট পেয়েছিলেন। ১৯২৪-২৫ মৌসুমে এস. বি. জোয়েল একাদশের বিপক্ষে দুইটি খেলায় অংশ নেন। তবে, কোন সফলতা পাননি। এ সফরের শুরুতে নাটালের সদস্যরূপে সফরকারী একাদশের বিপক্ষে দুই খেলায় অংশ নেন। ইনিংসে তিনবার পাঁচ-উইকেট পান। তন্মধ্যে, দ্বিতীয় খেলায় ১৫০ রান খরচায় ১০ উইকেট দখল করেন। ৭ জুলাই, ১৯৭৯ তারিখে ৮২ বছর বয়সে ডারবান এলাকায় ডাল্টন কনিংহামের দেহাবসান ঘটে। "Dalton Conyngham"। www.cricketarchive.com। সংগ্রহের তারিখ ২০১২-০১-১৫।  "Natal v Griqualand West 1921-22"। CricketArchive। সংগ্রহের তারিখ ২ জানুয়ারি ২০১৮।  "Scorecard: South Africa v England"। www.cricketarchive.com। ১৯২৩-০২-১৬। সংগ্রহের তারিখ ২০১২-০১-১৫।  "Natal v SB Joel's XI (II) 1924-25"। CricketArchive। সংগ্রহের তারিখ ২ জানুয়ারি ২০১৮।  সিড পেগলার সিরিল ফ্রাঙ্কোইজ এক টেস্টের বিস্ময়কারী দক্ষিণ আফ্রিকান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে ডাল্টন কনিংহাম (ইংরেজি) ক্রিকেটআর্কাইভে ডাল্টন কনিংহাম (সদস্যতা প্রয়োজনীয়) (ইংরেজি)
সৈয়দ হেদায়েতউল্লাহ

সৈয়দ হেদায়েতউল্লাহ (১৯০৪ - ২৯ আগস্ট ১৯৭৩) বাংলাদেশের কৃষি বিজ্ঞানী, বাংলাদেশ বিজ্ঞান একাডেমির প্রতিষ্ঠাতা ফেলো, ঢাকার কৃষি কলেজের প্রতিষ্ঠাতা অধ্যক্ষ (১৯৪৪-৪৯), পূর্ব পাকিস্তান সরকার কৃষিবিদ (১৯৪৮-৫৬) এবং বোটানিকাল সোসাইটি অফ বেঙ্গল (১৯৩৫) এর প্রতিষ্ঠাতা কমিটির সদস্য। বাংলাদেশে ৬০ টি উন্নত জাতের ধানের বিকাশ করে তিনি আধুনিক বাংলাদেশী কৃষি এবং খাদ্য স্বয়ংসম্পূর্ণতা প্রতিষ্ঠার জন্য অবদান রাখেন। হেদায়েতুল্লাহ ধর্মীয় ও সামাজিক কাজেও ব্যাপক আগ্রহী ছিলেন। ঢাকার কারওয়ানবাজারে আম্বার শাহ মসজিদ পুনর্নির্মাণে গুরুত্বপূর্ণ ভূমিকা পালন করেছিলেন, পরবর্তীকালে বাংলাদেশ সরকার এটির উদ্যোগ গ্রহণ করেছে। হেদায়েতুল্লাহ ১৯০৪ সালে ব্রিটিশ ইন্ডিয়া (বর্তমানে বাংলাদেশ) বগুড়া জেলাতে জন্মগ্রহণ করেন। মালদহ জিলা স্কুল (বর্তমানে পশ্চিমবঙ্গে, ভারত) থেকে প্রবেশিকা পাস করেন। ১৯২০ সালে কলকাতার প্রেসিডেন্সি কলেজে পড়াশোনা করেছিলেন। বাকের হোস্টেলে থেকে এবং ১৯২৬ সালে বিএসসি (অনার্স) ডিগ্রি এবং ১৯২৮ সালে উদ্ভিদবিদ্যায় কলকাতা বিশ্ববিদ্যালয় থেকে এমএসসি ডিগ্রি অর্জন করেছেন। ১৯২৯ থেকে ১৯৩২ সাল পর্যন্ত তিনি কিংস কলেজ লন্ডনে অধ্যয়নের জন্য ভারত সরকার থেকে রাষ্ট্রীয় বৃত্তির প্রস্তাব পেয়েছিলেন। নারিসিসাস প্রজাতির সাইটোলজিক এবং সাইটোজেনেটিক্স নিয়ে গবেষণা করেন ১৯৩২ সালে লন্ডন বিশ্ববিদ্যালয় থেকে পিএইচডি ডিগ্রি অর্জন করেন। ১৯৩৩ সালে তিনি কলকাতার সায়েন্স কলেজে উদ্ভিদবিদ্যার সিনিয়র প্রভাষক হিসাবে যোগ দিয়েছিলেন, ১৯৩৫ সালে অর্থনৈতিক উদ্ভিদ বিজ্ঞানী বাংলার সরকার পদে যোগদান করেন। ১৯৪৫ সালে জর্জ ডব্লুিউ পডউইককে ঢাকা কৃষি কলেজের অধ্যক্ষ পদে অধিষ্ঠিত করেছিলেন (বর্তমানে শের-ই -বাংলা কৃষি বিশ্ববিদ্যালয়)। ১৯৪৯ সালে,পূর্ব পাকিস্তান সরকার (বাংলাদেশ) কৃষি পরিচালক হিসাবে নিযুক্ত হন। ১৯৫৬ থেকে ১৯৫৮ সাল পর্যন্ত পাকিস্তান সরকারের কৃষি মন্ত্রনালয়ের একজন অফিসার ছিলেন। ১৯৫৮ সালে সরকারি চাকরি থেকে অবসর নেওয়ার পর পাকিস্তান কাউন্সিল অব সায়েন্টিফিক অ্যান্ড ইন্ডাস্ট্রিয়াল রিসার্চ ল্যাবরেটরিজ (বর্তমানে বিজ্ঞান পরীক্ষাগার) ঢাকায় গবেষণা বিভাগের প্রধান নিযুক্ত হন। ১৯৬৪ সাল পর্যন্ত তিনি এই পদে বহাল ছিলেন। ১৯৬৪ থেকে ১৯৬৮ সাল পর্যন্ত পাকিস্তান জুট মিলস অ্যাসোসিয়েশনের বৈজ্ঞানিক উপদেষ্টা ছিলেন। ঢাকা বিশ্ববিদ্যালয়ের কৃষি অনুষদ ডিনও ছিলেন। ঢাকা বিশ্ববিদ্যালয়ের বাংলাদেশের কৃষি গবেষণা পদ্ধতির পথিকৃৎ কাজী বদরুদ্দোজার স্নাতকোত্তর ডিগ্রি তত্ত্বাবধায়ক ছিলেন হেদায়েতুল্লাহ ১৯৭৩ সালের ২৯ আগস্ট ঢাকায় মারা যান। "Bangladesh Academy of Sciences"। ১৪ নভেম্বর ২০২০ তারিখে মূল থেকে আর্কাইভ করা।  "EXPERT FROM JAPAN ON GEOLOGICAL EXCORSION – The Canberra Times (ACT : 1926 – 1995) – 4 Dec 1963"। Trove। সংগ্রহের তারিখ ৯ মে ২০১৬।  "Botanical Society of Bengal"। Ideas for formation of Organising Committee – Botanical Society of Bengal। ১৮ আগস্ট ২০১৬ তারিখে মূল থেকে আর্কাইভ করা।  "Rice Gift From Pakistan Expert – The Canberra Times (ACT : 1926 – 1995) – 25 Jan 1964"। Canberra Times (Act : 1926 - 1995)। ১৯৬৪-০১-২৫। পৃষ্ঠা 9। সংগ্রহের তারিখ ৯ মে ২০১৬।  "Obituary: Dr. Syed Hedayetullah"। The Daily East। ৯ সেপ্টেম্বর ১৯৭৩।  English, University of Calcutta Dept of (১ জানুয়ারি ১৯৩৬)। The Calcutta review (ইংরেজি ভাষায়)। University of Calcutta।
ফিক্রে ক্রকওয়েল

ফিক্রে সালাসি ক্রকওয়েল (ইংরেজি: Fiqre Crockwell; জন্ম: ৮ জুলাই, ১৯৮৫ - মৃত্যু: ২০ জুন, ২০১৬) বারমুডায় জন্মগ্রহণকারী আন্তর্জাতিক ক্রিকেটার ছিলেন। বারমুডা ক্রিকেট দলের অন্যতম সদস্য ছিলেন তিনি। ২০০৯ সালে সংক্ষিপ্ত সময়ের জন্যে বারমুডার পক্ষে আন্তর্জাতিক ক্রিকেটে অংশগ্রহণ করেছেন। এছাড়াও, বারমুডা অনূর্ধ্ব-১৯ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং উদ্বোধন করতেন ফিক্রে ক্রকওয়েল। ২০০৯ সাল থেকে ২০১০ সাল পর্যন্ত ফিক্রে ক্রকওয়েলের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ফিক্রে ক্রকওয়েল। ৬ এপ্রিল, ২০০৯ তারিখে পচেফস্ট্রুমে কেনিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৮ এপ্রিল, ২০০৯ তারিখে একই মাঠে নেদারল্যান্ডস দলের বিপক্ষে সর্বশেষ ওডিআইয়ে অংশ নেন তিনি। অভিষেক ওডিআইয়ের পাশে আরও দুইটি খেলায় অংশ নেন। ওডিআই না হলেও সেগুলো লিস্ট এ ক্রিকেটের ছিল। দক্ষিণ আফ্রিকায় ২০০৯ সালের আইসিসি ক্রিকেট বিশ্বকাপের বাছাইপর্বে তার দল যোগ্যতা অর্জন করতে পারেনি। কেনিয়ার বিপক্ষে ওডিআইয়ে সর্বোচ্চ ৪৫ রান তুলেছিলেন তিনি। বারমুডা অনূর্ধ্ব-১৯ দলের পক্ষে ফিক্রে ক্রকওয়েল খেলেন। ২০০৯ সালে দক্ষিণ আফ্রিকায় অনুষ্ঠিত ক্রিকেট বিশ্বকাপের বাছাইপর্বে ২৩ বছর বয়সী ফিক্রে ক্রকওয়েলের বড়দের দলে অভিষেক ঘটে। ব্যাটিং উদ্বোধনে নেমে ৩৬ রান সংগ্রহ করেন। ঐ খেলায় তার দল ডেনমার্কের বিপক্ষে নয় উইকেটে জয় তুলে নেয়। একই প্রতিযোগিতায় অংশগ্রহণকৃত দুইটি ওডিআইয়ে অংশ নেন। কেনিয়া ও নেদারল্যান্ডসের বিপক্ষে ৪৫ ও ২৩ রান তুললেও উভয় দলের বিপক্ষেই তার দল পরাজয়বরণ করেছিল। সংযুক্ত আরব আমিরাতে অনুষ্ঠিত ২০১২ সালের বিশ্ব টি২০ বাছাইপর্বে বারমুডার পক্ষে সর্বশেষ অংশ নেন। চার খেলায় ২৯.২৫ গড়ে ১১৭ রান তুলেন। জাতীয় দলের পক্ষে নিজস্ব শেষ খেলায় ব্যক্তিগত সেরা ৪৭ রান তুলে উগান্ডার বিপক্ষে দলকে জয় এনে দেন। ইন্ডিয়ানাপোলিসে অনুষ্ঠিত আইসিসি আমেরিকাস প্রথম বিভাগ টুয়েন্টি২০ চ্যাম্পিয়নশীপকে ঘিরে জ্যামাইকা সফরে প্রাথমিক তালিকায় তাকে রাখা হলেও ঐ প্রতিযোগিতায় তৃতীয় স্থান অধিকারী বারমুডা দলের ১৪ সদস্যের চূড়ান্ত তালিকায় তাকে রাখা হয়নি। স্থানীয় পর্যায়ে ক্রকওয়েল সেন্ট ডেভিডস কাউন্টি ক্রিকেট ক্লাবে খেলতেন। এছাড়াও, তিনিসেন্ট জর্জেস দলের হয়ে বেশ কয়েকবার বারমুডা ক্রিকেটের সর্ববৃহৎ ঘরোয়া আয়োজন বার্ষিক কাপে সমারসেটের বিপক্ষে খেলেছেন। ফিফা সনদপ্রাপ্ত রেফারি কার্লাইল ম্যাকনীল ইউজিন ক্রকওয়েল ও ফুটবলার মিকাইল ক্রিস্টোফার ক্রকওয়েল সম্পর্কে তার আত্মীয়। ২০ জুন, ২০১৬ তারিখে মাত্র ৩০ বছর বয়সে বারমুডার পার্শ্ববর্তী পেমব্রোক এলাকায় ফিক্রে ক্রকওয়েলেকে মৃত অবস্থায় পাওয়া যায়। রাত তিনটার অল্প কিছু সময় পূর্বে তিনি গুরুতর জখম হন। Whittaker, James (৮ এপ্রিল ২০০৯)। "BDA cricketers prepare for vital game"। Bermuda Sun। সংগ্রহের তারিখ ২৯ এপ্রিল ২০০৯। [স্থায়ীভাবে অকার্যকর সংযোগ] "Bermuda v Kenya in 2008/09"। CricketArchive। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০০৯।  Peter Della Pena (২১ জুন ২০১৬)। "Former Bermuda wicketkeeper Crockwell dies aged 30"। সংগ্রহের তারিখ ৬ এপ্রিল ২০১৭।  ইএসপিএনক্রিকইনফোতে ফিক্রে ক্রকওয়েল (ইংরেজি) ক্রিকেটআর্কাইভে ফিক্রে ক্রকওয়েল (সদস্যতা প্রয়োজনীয়) (ইংরেজি)
মোহাম্মদ আমিরুল ইসলাম

মোহাম্মদ আমিরুল ইসলাম ছিলেন বাংলাদেশের শিক্ষাবিদ, গবেষক এবং বিজ্ঞানী। তিনি সেভেন সয়েল ট্র্যাক্ট ব্যবস্থাটি তৈরি করেন, যা বাংলাদেশের মাটির শ্রেণিবিন্যাস, বাংলাদেশের কৃষি ও মাটি পরিচালনার ভিত্তি। তিনি ১৯১৮ সালের ১ সেপ্টেম্বর ব্রিটিশ ভারতের পূর্ব বাংলার নোয়াখালী জেলাতে জন্মগ্রহণ করেন। ১৯৩৬ সালে ম্যাট্রিক পাস করেন এবং ১৯৩৮ সালে তাঁর ইন্টারমিডিয়েট পরীক্ষা দেন। ১৯৪১ সালে ঢাকা বিশ্ববিদ্যালয় থেকে রসায়নে বিএসসি নিয়ে স্নাতক অর্জন করেন। তিনি ঢাকা বিশ্ববিদ্যালয়ের রসায়ন বিভাগের স্নাতক সম্মান শ্রেণিতে প্রথম শ্রেণি অর্জনকারী প্রথম মুসলমান ছাত্র ছিলেন। পরের বছর ঢাকা বিশ্ববিদ্যালয় থেকে এমএসসি পাস করেছেন। ১৯৪৯ সালে ক্যালিফোর্নিয়া বিশ্ববিদ্যালয় থেকে মৃত্তিকা বিজ্ঞানে পিএইচডি অর্জন করেন। পিএইচডি শেষ করার পর তিনি ঢাকা বিশ্ববিদ্যালয়ের মৃত্তিকা বিজ্ঞান বিভাগে সিনিয়র প্রভাষক হিসাবে যোগ দেন। ১৯৫০ থেকে ১৯৬১ সাল পর্যন্ত পূর্ব পাকিস্তান প্রাদেশিক সরকারের পক্ষে মৃত্তিকা বিজ্ঞানী হিসাবে কাজ করেছিলেন। বাংলাদেশের মাটিকে সাতটি মাটি অঞ্চলে শ্রেণিবদ্ধকরণ সহ একাধিক গুরুত্বপূর্ণ গবেষণা চালিয়েছিলেন। সেভেন সয়েল ট্র্যাক্টসকে বাংলাদেশের মাটি শ্রেণিবিন্যাসের ভিত্তি হিসাবে বিবেচনা করা হয়। ১৯৬১ থেকে ১৯৬৬ সাল পর্যন্ত তিনি মাটি জরিপ অধিদপ্তরের পরিচালক হিসাবে দায়িত্ব পালন করেছিলেন। ১৯৬৬ সালে মহাপরিচালক পদে পদোন্নতি পেয়েছিলেন। ১৯৬৭ সালে কৃষি পরিচালক নিযুক্ত হন। ১৯৭১ সালে বাংলাদেশের স্বাধীনতা অবধি পূর্ব পাকিস্তান ধান গবেষণা ইনস্টিটিউটের পরিচালক হিসাবে দায়িত্ব পালন করেছিলেন। ১৯৭৩ থেকে ১৯৭৭ সাল পর্যন্ত বাংলাদেশ ধান গবেষণা ইনস্টিটিউট পরিচালক হিসাবে দায়িত্ব পালন করেছিলেন। বাংলাদেশ কৃষি গবেষণা পরিষদ নির্বাহী ভাইস চেয়ারম্যান হিসাবে দায়িত্ব পালন করেছেন। তিনি ১৯৭৯ সালে সরকারী চাকরি থেকে অবসর গ্রহণ করেন এবং ফ্রিল্যান্স পরামর্শদাতা হিসাবে কাজ শুরু করেন। তিনি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র, খাদ্য ও কৃষি সংস্থা নর্থ ক্যারোলাইনা স্টেট বিশ্ববিদ্যালয়, এবং জাতিসংঘ উন্নয়ন কর্মসূচী জন্য কাজ করেছেন। তিনি বাংলাদেশ অ্যাডভান্সমেন্ট অফ সায়েন্স অ্যান্ড সোয়েল সায়েন্স সোসাইটি অব বাংলাদেশ সমিতির সদস্য, বাংলাদেশ বিজ্ঞান একাডেমির ফেলো ছিলেন। ৯ ফেব্রুয়ারি ২০০১ মৃত্যুবরণ করেন। মোঃ সিরাজুল ইসলাম (২০১২)। "সেভেন সয়েল ট্র্যাক্ট"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  আমিনুল ইসলাম (২০১২)। "ইসলাম, এম আমিরুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
দেশবন্ধু (সংবাদপত্র)

দেশবন্ধু একটি হিন্দি সংবাদপত্র। এটি ১৯৫৯ সালের ১ এপ্রিল প্রবীণ সাংবাদিক মায়রাম সুরজন কর্তৃক ছত্তিশগড়ের রাজধানী রায়পুর থেকে চালু করা হয়েছিল। ২০০৮ সালে, দেশবন্ধু নয়াদিল্লি থেকে জাতীয় সংস্করণ প্রকাশ শুরু করেছিল। আজ দেশবন্ধু রায়পুর, বিলাসপুর, ভোপাল, জব্বলপুর, ইন্দোর, সাতনা এবং নয়াদিল্লির ৭টি শহর থেকে প্রকাশিত হয়। এছাড়াও, গ্রুপটি রায়পুরা, বিলাসপুর এবং জগদলপুর থেকে একটি হিন্দি সান্ধ্যকালীন - হাইওয়ে চ্যানেল ; একটি মাসিক সাহিত্য জার্নাল - অক্ষর পর্ব ; এবং সময়ে সময়ে রেফারেন্স বই প্রকাশ করে। দেশবন্ধু অনেক জনসেবা প্রতিষ্ঠান, যেমন দেশবন্ধু প্রতিভা প্রথমসাহান কোষ, মায়ারাম সুরজন ফাউন্ডেশন এবং জনদর্শন মিডিয়া সেন্টার প্রতিষ্ঠা করেছিলেন। "যোগোযোগ"। deshbandhu.co.in। ৮ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ জুন ২০২০।  "DESHBANDHU HINDI NEWSPAPER"। epaper-hub.com। ৩০ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৮ জুন ২০২০।  "হাইওয়ে চ্যানেল (হিন্দিতে)"। highwaychannel.in। ৮ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ জুন ২০২০।  "Our story"। facebook.com। সংগ্রহের তারিখ ৮ জুন ২০২০। [স্থায়ীভাবে অকার্যকর সংযোগ] ছত্তিশগড়ের অফিসিয়াল ওয়েবসাইট ছত্তিশগড়ের জনগণের ওয়েবসাইট দেশবন্ধু
দৈনিক ট্রিবিউন

দৈনিক ট্রিবিউন ( হিন্দি: दैनिक ट्रिब्यून ) একটি ভারতীয় হিন্দি- ভাষার দৈনিক পত্রিকা যা চণ্ডীগড়, নয়াদিল্লি, জলন্ধর, দেরাদুন এবং বটিন্দা থেকে প্রকাশিত হয়। এটি দ্য ট্রিবিউন ট্রাস্ট কর্তৃক ১৯৭৪ সালে প্রতিষ্ঠিত হয়েছিল, যা দ্য ট্রিবিউন এবং পাঞ্জাবি ট্রিবিউন প্রকাশ করেছিল। রাজকুমার সিং দৈনিক ট্রিবিউনের সম্পাদক। হরিশ খারে দ্য ট্রিবিউন গ্রুপ অফ নিউজপেপারের প্রধান সম্পাদক। দৈনিক ট্রিবিউনের ইন্টারনেট সংস্করণ ১৬ আগস্ট ২০১০ এ চালু হয়েছিল। পাঞ্জাবি ট্রিবিউন ট্রিবিউন Harnik Deol (২০০৩)। Religion and Nationalism in India: The Case of the Punjab। Routledge। পৃষ্ঠা 157। আইএসবিএন 020340226X।  About us দাপ্তরিক ওয়েবসাইট দৈনিক ট্রিবিউন, ই-পেপার (পাঞ্জাব / হিমাচল সংস্করণ) দৈনিক ট্রিবিউন (হরিয়ানা সংস্করণ)
দৈনিক নবজ্যোতি

দৈনিক নবজ্যোতি হিন্দি ভাষার একটি দৈনিক পত্রিকা যা জয়পুর, যোধপুর, আজমির, উদয়পুর এবং কোটা রাজস্থান থেকে প্রকাশিত হয়। এটি ১৯৩৬ সালে এর প্রকাশনা শুরু হয়েছিল। দৈনিক নবজ্যোতি নিম্নলিখিত স্থান থেকে মুদ্রিত হয়: আজমীর জয়পুর যোধপুর কোটা, রাজস্থান নাগৌর উদয়পুর গঙ্গাপুর শহর "Dainik Navajyoti"। justdial.com। ৮ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ জুন ২০২০।  "about us"। dainiknavajyoti.net। ৮ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ জুন ২০২০।  দৈনিক নবজ্যোতি দাপ্তরিক ওয়েবসাইট (হিন্দি ভাষায়)